詠齏
作者：楊萬里
朝代：宋

paragraphs: 庾郎晚菘翡翠茸，金城土酥玉雪容。
如何俱墮瑶甕中，却與醯雞同閟宮。
金井銀床水清泚，雪山冰谷鹽輕脆。
秋風一月釀得成，字曰受辛非麴生。
太學儒生朝復暮，茹冷啜寒那可度。
十年雪汁凍蔬腸，一夜饑雷聽更鼓。
不如甕頭吏部甕頭醒，一逢受辛還一醒，畢卓與爾同死生。